Page:Gospel of Saint Matthew in West-Saxon.djvu/54

, 10] Andreas hys brōðor; Iacobus Zebedei, and Iohannes hys brōður.

3. Philippus, and Bartholomeus; Thomas, and Matheus, publicanus; and Iacobus Alphei, and Taddeus.

4. Simon Chananeus, and Iudas Scarioth þe hyne belǣwde.

5. Ðās twelf sē Hǣlynd sende, him bebēodende and cweþende, Ne fare gē on þēoda weg, and ne gā gē innan Samaritana ceastre;

6. ac gāð mā tō þām scēapun þe forwurdun Israhela hīwrǣdene.

7. Sē Hǣlend cwæþ tō hys leorningcnihton, Gāð, and bodiaþ, cweþende þæt heofona rīce genēalǣcþ.

8. Hǣlað untrume, āwecceað dēade, clǣnsiað hrēofle, drīfað ūt dēoflu; gē onfēngun tō gyfe, syllað tō gyfe.

9. Næbbe gē gold, nē seolfer, nē feoh on ēowrum bigyrdlum;

10. nē codd on wege, nē twā tunecan, nē gescȳ,